Diari Oficial de la Generalitat Valenciana


Sumari del DOGV 1525, del 19-04-1991 (1991/900974)

Resolució del Conseller d'Obres Públiques, Urbanisme i Transports, del dia 7 de febrer de 1991, per la qual s'aprova definitivament la modificació puntual núm. 11 del Pla General d'Ordenació Urbana d'Oliva i denega l'aprovació definitiva de la modificació puntual núm. 4.
-------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/1991/02/07/(1)/dof/vci/html**

### Dades del document

Número de DOGV
:   1525

Data del DOGV
:   19-04-1991

Secció del DOGV
:   I. DISPOSICIONS GENERALS

Número del document
:   1991/900974


Data del document
:   07-02-1991

Organisme emissor


Tipus de document
:   Resolució

Descriptors 

:   * Oliva
    * pla d'urbanisme

Resolució del Conseller d'Obres Públiques, Urbanisme i Transports, del dia 7 de febrer de 1991, per la qual s'aprova definitivament la modificació puntual núm. 11 del Pla General d'Ordenació Urbana d'Oliva i denega l'aprovació definitiva de la modificació puntual núm. 4.  
Vist l'expedient relatiu a les modificacions puntuals núm. 4 i 11 del Pla General d'Ordenació Urbana d'Oliva.  
Vist que el document va ser aprovat inicialment per l'Ajuntament en Ple en sessió extraordinària el dia 6 de juliol de 1988 i, després del període d'exposició pública, va ser aprovat provisionalment per l'Ajuntament en Ple en sessió extraordinària de 30 de desembre de 1988.  
Vist que la Comissió Territorial d'Urbanisme de València, en la sessió del dia 26 de juny de 1990, acordà suspendre les modificacions 4 i 11 per deficiències que no exigien modificació substancial del document, bé que caldria elevar-lo novament a la Comissió Territorial d'Urbanisme a fi de realitzar l'informe preceptiu per a la seua aprovació, per a la qual calia justificar que, en les esmentades modificacions, s'havien pres les mesures oportunes quant a les previsions en matèria de trànsit i aparcament a causa de l'augment del nombre de locals comercials o d'oficines.  
Vist que d'acord amb la justificació sol·licitada per la Comissió Territorial d'Urbanisme hi consta un informe de l'enginyer de camins municipal i del sergent en cap de la Policia Local i un certificat de l'acord del Ple de l'Ajuntament de la sessió del dia 19 d'octubre de 1990, el qual contenia les determinacions establertes en l'article 12 de la Llei del Sòl i en els articles 19 i des del 26 al 36 del Reglament de Planejament.  
Vist que les modificacions plantejades consisteixen a:  
- Modificació núm. 4, nova redacció de l'article 67 de les normes urbanístiques del pla general. Es pretén amb aquesta modificació que els entresolats que en l'actualitat tenen permesa una ocupació del 60% de la planta baixa, puguen estendre la seua superfície al 100% i que puguen considerar-se com a independents de la planta baixa. Tot açò amb la condició que no es puguen habilitar mai com a habitatge.  
- Modificació núm. 11, nova redacció de l'article 121.5 de les normes urbanístiques del Pla General d'Ordenació Urbana.  
Es proposa augmentar l'altura màxima, en 1'50 ó 2'00 metres, per a permetre-hi instal·lacions i conduccions d'aire condicionat sense reduir l'altura lliure mínima i sense augmentar el nombre de plantes.  
Vist que l'Ajuntament en Ple en la sessió extraordinària del dia 12 de setembre de 1990 adoptà l'acord de procedir a l'aprovació inicial i provisional, en el supòsit que no es formularen al·legacions durant el període d'informació pública, d'una modificació puntual del Pla General d'Ordenació Urbana que consisteix en una nova redacció de l'article 100.1.B) de les normes urbanístiques.  
La modificació consisteix a proposar 250 m2., i en la redacció vigent es diu 500 m2., és a dir, es proposa reduir el mínim que hi ha, a fi d'augmentar el nombre de places d'aparcament.  
Vist que si bé la Comissió Territorial d'Urbanisme de València va considerar que s'havien pres les mesures oportunes pel que fa a la previsió de trànsit i aparcaments, l'altura màxima assignada de 2,30 metres per a ús de local comercial, d'oficines i de despatxos era insuficient per a garantir les condicions mínimes d'higiene i salubritat.  
Atés que la Comissió Territorial d'Urbanisme de València, en la sessió del dia 15 de novembre de 1990, va emetre un informe favorable sobre la modificació núm. 11.  
Atés que la modificació núm. 11 està plenament justificada i no representa un augment del volum edificable sense que l'efecte allò previst en l'article 49 de la Llei del Sòl.  
Atés que la Comissió Territorial d'Urbanisme de València, en la sessió realitzada el dia 18 de desembre de 1990, féu un informe desfavorable sobre la modificació núm. 4.  
Atés que l'altura màxima assignada de 2,30 metres per a ús de local comercial, d'oficines i de despatxos és insuficient per garantir les condicions mínimes d'higiene i salubritat i contravé, d'altra banda, allò previst en les ordenances laborals.  
Atés que s'ha seguit el tràmit establert en els articles 40 i 41 de la Llei del Sòl i 125 i següents del Reglament de Planejament, en relació amb l'article 15.2 del Decret 137/90 de 30 de juliol del Consell de la Generalitat Valenciana,  
Atés que el Conseller d'Obres Públiques, Urbanisme i Transports és el competent per a l'aprovació definitiva, d'acord amb l'article 3.2 del Decret 137/90 de 30 de juliol del Consell de la Generalitat Valenciana.  
Vists els preceptes legals citats, la Llei del Sòl, la de Procediment Administratiu i la resta de pertinent aplicació, resolc:  
Aprovar definitivament la modificació puntual núm. 11 del Pla General d'Ordenació Urbana d'Oliva, que consisteix a augmentar l'altura edificable màxima en 1'50 metres o 2'00 metres per permetre instal·lacions i conduccions d'aire condicionat sense reduir l'altura lliure mínima i sense augmentar el nombre de plantes.  
Denegar l'aprovació definitiva de la modificació puntual núm. 4 que consisteix a permetre ocupar la superfície dels entresolats en un 100% i que puga considerar-se com a independent de la planta baixa.  
Contra aquesta resolució, que no esgota la via administrativa, es pot interposar recurs de reposició davant aquest Conseller en el termini d'un mes, comptador des de l'endemà de la publicació de la Resolució, abans del contenciós administratiu davant la sala contenciosa administrativa del Tribunal Superior de Justícia de la Comunitat Valenciana. Aquest últim recurs s'haurà d'interposar en el termini de dos mesos des de la publicació de la resolució del recurs de reposició, si aquesta fóra expressa, o en el termini d'un any des de la data d'interposició de l'esmentat recurs de reposició, si no fóra motiu de resolució; tot açò sense perjudici de la interposició de qualsevol altre recurs que s'estime procedent.  
València, 7 de febrer de 1991. - El Conseller d'Obres Públiques, Urbanisme i Transports: Eugenio Burriel de Orueta.


Còpia Permalink ELI